Afacerea de succes cu care doi tineri au reușit să dea lovitura. Totul a pornit după ce au renovat casa părinților lor. Iată cum au reușit să atragă sute de turiști!
Afacerea de succes a doi tineri din România: Giorgiana Mudăvoiu și soțul ei au renovat complet locuința părinților și au transformat-o într-o afacere genială, atrăgând sute de turiști.
După ce au renovat casa părinților, au deschis o pensiune în Novaci, județul Gorj, pentru a oferi o evadare din agitația urbană. Cu mulți români căutând liniște în aer liber, afacerea lor a devenit rapid populară.
Pentru a oferi o experiență deosebită, în special familiilor cu copii, cei doi au creat și o mică fermă. Au adus iepurași, oi, papagali și doi canari, iar vedeta fermei este un pui de alpaca adus din Olanda.
Copiii sunt încântați de animalele de la fermă, în timp ce părinții se pot relaxa la piscină, jacuzzi sau viziona un film în aer liber. De asemenea, există un loc de joacă special amenajat pentru cei mici.
La câțiva kilometri distanță se află o altă fermă, unde copiii se pot încerca să hrănească struții, care sunt principala atracție a locului.
„Foarte frumos. N-am văzut niciodată aşa ceva. Aş vrea să mai vin”, a declarat o fată, conjorm jurnaliștilor de la Observator News.
Conform administratorului fermei, copiii sunt captivați de animale, iar anul trecut au avut zeci de mii de turiști interesați să viziteze ferma mică. Se prognozează că numărul de vizitatori va crește și mai mult în acest an.
„Viaţa la ţară e foarte frumoasă, dar e puţin cam greoaie faţă de cea a dumneavoastră, de la oraş. Aici se munceşte mult, dar se şi distrează mult”, a mărturisit Marcel Negrea, administrator fermă.
„Mi se pare foarte fascinant totul şi e aşa, aş sta în fiecare zi aici. Îţi dă o energie foarte pozitivă”, a mai spus un alt copil, care a ajuns la ferma din județul Gorj, alături de părinții săi.
Novaci se numără printre cele mai populare destinații din Gorj, fiind recunoscut ca stațiune de interes local. Vizitatorii care ajung în acest oraș au o varietate de atracții turistice de explorat, printre care se numără drumul Transalpina, Cheile Gilortului și Peștera Muierilor, toate situate în împrejurimi.